Lav et referat af nedenstående tekst:

Tekst:
Det bliver Brønderslev Kommune, der skal lægge jord til de omstridte prøveboringer efter skifergas i Nordjylland. Det står klart, efter byrådet i aftes i al hast blev orienteret af det franske selskab Total. Det bliver med al sandsynlighed i området her nordøst for Flauenskjold at det franske energiselskab total skal lave den første prøveboring efter skifergas. Det blev fortalt på et møde med Brønderslev Byråd onsdag aften. - Vi snakker om et område lige omkring Flauenskjold, og der er gang i en snak med en lodsejer om det er det område eller lidt ved siden af. Så det bliver i Brønderslev Kommune og det sydlige Frederikshavn Kommune, siger Mikael Klitgaard, formand for teknik- og miljøudvalget i Brønderslev Kommune. Total bekræfter overfor TV2/Nord, at aftalen med den lokale lodsejer er så godt som sikker. Men energiselskabet vil ikke fortælle nærmere om hvor prøveboringen skal være, før aftalen er underskrevet. Næste skridt vil i så fald være en vvm-redegørelse fra kommunen.

Referat:
Fransk energiselskab er ikke langt fra en aftale om prøveboringer efter skifergas i Nordjylland.